Eesti Kohtupsühhiaatria ja Meie 16.01.2026 nr 3-13/8-2

Kohtupsühholoogia Ühing Teie 05.01.2025 e-kiri

Juhatuse esimees Hanna Sova

[info@ekkyhing.eu](mailto:info@ekkyhing.eu)

Vastus ettepanekule

Täname Teid ettepaneku eest tõhustada Eesti Kohtuekspertiisi Instituudi, kui justiits- ja kohtuteenistuste kutseala kutsete kutseandja tegevust. Kutsekomisjon moodustab ja kinnitab kõik hindamiskomisjonid (HK). Samuti ka HK, mis teostab kohtupsühhiaatriaekspert, tase 7 ja kohtupsühhiaatriaekspert, tase 8 kutse taotlejate vastavuse hindamist vastu kutsestandardis toodud üldoskustele, kohustuslikele kompetentsidele ning kui taotletakse siis ka spetsialiseerumisega seotud kompetentsidele.

Tunnistame, et EKEI juures tegutseval kutsekomisjonil ei ole ega saagi olla pädevust kõikides kutsetes, mida kutseandja annab ja sellepärast ongi HK-de tegevusse olnud kaasatud vähemalt üks valdkonna asjatundja/ekspert, hindamaks taotleja esitatud portfoolitot ja lisatud tõendusdokumente sh ka näidistööd, millest on eemaldatud eriliigilised isikuandmed.

Nõustume, et kohtupsühhiaatrite kaasamine on hindamise protsessis väga oluline nii kasutatava erialase terminoloogia, kui kogu kutse taotleja poolt esitatud materjalide, tõendavate dokumentide ja näidistööde hindamisel. HK hindab kutse taotleja esitatud materjalide põhjal kompetentside olemasolu vastu kehtivat kutsestandardit ja koostab hindamise tulemuste kohta protokolli ning esitab selle kutsekomisjonile. See on märksa mahukam tegevus, kui ainult näidistöö(-de) hindamine. Praktikas on EKEI-l olnud sageli probleeme kohtupsühhiaatrite leidmisega, kes on olnud nõus HK töös osalema, vaatamata sellele, et töö on tasustatud. Seoses sellega teeme EKKÜ-le ettepaneku aidata EKEI-d kohtupsühhiaatritest hindajate leidmisega. Järjekordne kohtupsühhiaatrite kutse taotlemise voor kuututakse välja lähiajal. Hindamiskomisjon alustab tegevust dokumentide esitamise tähtaja saabumisel märtsi lõpus ning hindamine peab olema lõppenud 25. maiks 2026.a Ootame võimalusel 3 psühhiaatri nimetamist HK liikmeks hiljemalt 1. märtsiks 2026. Palume saata hindajate nõusolekud HK-s osalemiseks ning nende kontaktid, et saaksime neile edastada hindamismaterjalid.

Kutsekoda on tagamaks HK sõltumatust sätestanud oma kvaliteedikäsiraamatus, et HK liimetest ei tohi üle ühe kolmandiku olla vahetult seotud selleks hindamiseks või eksamiks ettevalmistava koolituse või väljaõppe korraldamisega, üle ühe kolmandiku ei tohi olla kutsetunnistust taotleva isiku tööandjaga samast asutusest. Samas peavad hindajad omama erialaseid teadmisi ja töökogemust hinnatavas valdkonnas ning olema hindamiseks kompetentsed.

Tunnistame, et viimastel aastatel on võib-olla liiga vähe Kutsekomisjon pööranud tähelepanu HK liikmete koolitamisele enne järjekordset hindamisvooru. Selle veal parandamiseks võiksime koos EKKÜ-ga üle vaadata kompetentsuse hindamisjuhendi. Samas peavad hindamiskriteeriumid sobima kõikidele justiits- ja kohtuteenistuste kutseala kutsetele st juhend on üks ja taotlejaid hinnatakse ühtede ja samade kriteeriumite järgi.

EKEI juures tegutsev Kutsekomisjon on kaalunud ettepaneku tegemist näiteks Eesti Psühhiaatrite Seltsile või EKKÜ-le, et taotleksite endale kutseandja õigused kutsete kohtupsühhiaatriaekspert, tase 7 ja kohtupsühhiaatriaekspert, tase 8 andmiseks kuna EKEI-l ei ole neil erialadel piisavat kompetentsi. EKEI kui kutseandja õigused lõppevad 10.04.2028, siis tekkib võimalus EKEI-l jätta taotlemata kutseandja õigused kohtupsühhiaatriaekspert, tase 7 ja kohtupsühhiaatriaekspert, tase 8 standardite osas. Kuni selle ajani täidab EKEI endale võetud kohustust kutseandjana.

Lisaks märgime, et 2026. aastal kutsub ilmselt SA Kutsekoda kokku ka töörühma kutsestandardite kohtupsühhiaatriaekspert, tase 7 ja kohtupsühhiaatriaekspert, tase 8 uuendamiseks. Praegune standard kehtib kuni 12.04.2027.

Lugupidamisega

(allkirjastatud digitaalselt)

Anne Kruusement

Kutsekomisjoni esimees

[anne.kruusement@justdigi.ee](mailto:anne.kruusement@justdigi.ee)